L'Ajuntament aprova la convocatòria de subvencions per al foment de l'activitat emprenedora
25 de setembre 2017

![Imagen 1](/media/ly1ko1l5/56-miguel-chover-c.jpg)

La Junta de Govern Local ha aprovat la convocatòria anual de subvencions destinades al foment de l'activitat emprenedora. Cada subvenció serà d'un màxim de 5.000 euros i el pressupost total de la convocatòria és de 50.000 euros. S'atorgaran en règim de concurrència competitiva.

L'objecte d’estes subvencions és el foment, impuls i suport a l'activitat econòmica emprenedora mitjançant l'establiment de subvencions dirigides a afavorir l'activitat empresarial a Sagunt de nova creació.

El regidor de Promoció Econòmica, Miguel Chover, ha declarat que esta convocatòria pretén **“ajudar un dels sectors que en estos moments crea ocupació, que volem que siga de qualitat i que perdure en el temps, per eixa raó fem esta xicoteta contribució com a administració local, perquè els emprenedors del nostre municipi puguen accedir a unes ajudes que els permeten sobreviure i els permeten iniciar una aventura que esperem que els isca bé”**.

El termini per a la presentació de sol·licituds serà de trenta dies a comptar des de l'endemà a la publicació de la convocatòria en el BOP de València i, en tot cas com a màxim, fins al dia 17 de novembre de 2017.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-aprova-la-convocatoria-de-subvencions-per-al-foment-de-l-activitat-emprenedora/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-aprova-la-convocatoria-de-subvencions-per-al-foment-de-l-activitat-emprenedora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-aprova-la-convocatoria-de-subvencions-per-al-foment-de-l-activitat-emprenedora/ "Linked In")
*   [](mailto:?body=https://aytosagunto.es/va/actualitat/l-ajuntament-aprova-la-convocatoria-de-subvencions-per-al-foment-de-l-activitat-emprenedora/)